《耀武亭别周申团练》
宋代·孙锐

湖光一片绮筵开，老矣将军去复来。
漫说风尘轻似叶，岂教笳鼓动如雷。
悲歌气喷三河少，武略功高八阵才。
平望塞亭曾耀武，汉家空数单于台。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。